Rīgā, 2022.gada 31.maijā

Profesionālās izglītības kompetences centra

,,Nacionālā Mākslu vidusskola” vecākiem

Cienījamie vecāki!

Paldies Jums par sniegto atbalstu izglītības iestādes, izglītības programmu akreditācijā un izglītības iestādes vadītāja profesionālās darbības novērtēšanas procesā! Esam pateicīgi tiem vecākiem, kuri piedalījās intervijās ar akreditācijas ekspertu komisiju, kā arī visiem vecākiem, kuri atbalsta skolas ikdienas darbu. Šobrīd, kad akreditācija ir noslēgusies, vēlamies Jūs īsi informēt par tās rezultātiem.

Apkopojot visu iegūto informāciju, akreditācijas ekspertu komisija savā ziņojumā ir paudusi šādus secinājumus:

1. Profesionālās izglītības kompetences centrs ,,Nacionālā Mākslu vidusskola” ir akreditējama uz 6 gadiem, kas norāda, ka izglītības iestāde strādā atbilstoši tiesību aktos noteiktajām prasībām.
2. Profesionālās izglītības kompetences centra ,,Nacionālā Mākslu vidusskola” īstenotās izglītības programmas (*Deja/Baletdejotājs, Taustiņinstrumentu spēle/Mūziķis pianists, koncertmeistars, Stīgu instrumentu spēle/Mūziķis vijolnieks,* *Stīgu instrumentu spēle/Mūziķis altists, Stīgu instrumentu spēle/Mūziķis čellists, Stīgu instrumentu spēle/Mūziķis kontrabasists,* *Stīgu instrumentu spēle/Mūziķis arfists, Pūšaminstrumentu spēle/Mūziķis flautists, Pūšaminstrumentu spēle/Mūziķis obojists, Pūšaminstrumentu spēle/Mūziķis klarnetists, Pūšaminstrumentu spēle/Mūziķis mežradznieks, Pūšaminstrumentu spēle/Mūziķis trompetists,* *Pūšaminstrumentu spēle/Mūziķis trombonists, Sitaminstrumentu spēle/Mūziķis sitaminstrumentālists, Mūzikas vēsture un teorija/Mūziķis, mūzikas teorijas speciālists, Mākslas/Vizuālās mākslas speciālists, Mākslas/Ilustrators, Vizuālās saziņas līdzekļu māksla/Multimediju dizaina speciālists, Vizuālās saziņas līdzekļu māksla/Foto dizaina speciālists un Fagota spēle*)ir akreditējamas uz 6 gadiem, apliecinot, ka šo programmu īstenošana atbilst optimālam kvalitātes līmenim.
3. Skolas direktora Jāņa Ziņģīša profesionālā darbība tiek novērtēta ļoti labi, tādējādi atzīstot, ka direktors savu darbu veic atbilstoši tiesību aktos noteiktajām prasībām, ir skaidra vīzija un vērtībās balstīta iestādes kultūra, kas veido vidi pārmaiņu un inovāciju ieviešanai, sekmē izglītības kvalitāti un veicina izglītības iestādes attīstību.
4. Profesionālās izglītības kompetences centra ,,Nacionālā Mākslu vidusskola” stiprā puse ir pedagogi, kas ir augstākās klases profesionāļi savās jomās, ir saistīti ar Latvijas profesionālās mūzikas vidi, spēj sniegt izglītojamajiem aktuālu informāciju un papildus motivāciju profesionālās izglītības ieguvei, radošas personības attīstībai un izaugsmei.

Akreditācijas ekspertu komisija, veicot savu darbu, izmantoja šādas metodes:

1. Attālinātas intervijas ar izglītības iestādes vadītāju, struktūrvienību vadītājiem, vietniekiem izglītības jomā, audzināšanas jomā, projektu vadītājiem.
2. Sarunas ar dibinātāja pārstāvi (Latvijas nacionālais kultūras centrs), izglītības iestādes padomes un vecāku pārstāvjiem, konventa pārstāvjiem, izglītojamo pašpārvaldes pārstāvjiem, izglītības programmu un nodaļu vadītājiem.
3. Situāciju analīzes (attālināti) ar izglītības iestādes vadītāju par izglītības iestādes aktuālās darbības jautājumiem.
4. Atgriezeniskās saites sniegšana (izglītības iestādes vadītājs).
5. 60 mācību priekšmetu stundu un nodarbību vērošana profesionālās izglītības programmās.
6. Izglītības iestādes (virtuāla) apskate kopā ar izglītības iestādes vadītāju, vietnieku informācijas tehnoloģiju jomā.
7. Dokumentu izpēte (izglītības iestādes pašnovērtējuma ziņojums, izglītības iestādes attīstības plānošanas dokuments, izglītojamo mācību sasniegumu vērtēšanas kārtība, skolvadības sistēma E–klase, audzināšanas darba prioritātes trīs gadiem un to izvērtējums, Valsts izglītības informācijas sistēmā pieejamā informācija).
8. Tīmekļa vietnes informācijas izpēte.

Kā svarīgākos turpmākajos gados skolai veicamos darbus akreditācijas ekspertu komisija ir ieteikusi plānot datortehnikas atjaunināšanu, veikt aktīvas darbības izglītības programmas popularizēšanā, kā arī pielietot dažādas formas un metodes pašvērtēšanas un attīstības plānošanas procesa pilnveidošanai, lai vēl aktīvāk šajos procesos iesaistītu visas mērķgrupas (izglītojamie, pedagogi, atbalsta personāls, vecāki, konventa un dibinātāja pārstāvji)!

Novēlu Jums sekmīgu turpmāko sadarbību ar izglītības iestādes vadību un pedagogiem!

Ekspertu komisijas vadītāja Ilona Eiduka